Lisa 1

**Kutsestandardis kasutatud terminid**

**Inventar** – heli- ja valgustehnika, muusikainstrumendid, rahvariided, mööbel, audio-videotehnika, kinoaparatuur, konverentsi- ja esitlustehnika, rekvisiidid, dekoratsioonid ja kostüümid

**Kalenderplaan** – kalender, kuhu on märgitud tegevused ja ruumide kasutamine

**Kogukond** – inimrühm, mis on seotud teatud sotsiaalsete suhete võrgustikuga

**Kultuurikorraldaja** –kultuurivaldkondades inimestele kultuuriprotsessides osalemiseks tingimusi loov spetsialist, sh kultuuriprogrammide kavandaja, kultuurisündmuste korraldaja, kultuuritegevuste turundaja, loominguliste kollektiivide esindaja või produtsent jt

**Kultuurikorraldus** – antud dokumendis käsitleme kultuurikorraldust tingimuste loomisena ja arengu suunamisena inimeste osalemiseks kultuuriprotsessides nii looja kui tarbijana ja kultuuriorganisatsioonide administratiivsete funktsioonide täitmisena

**Kultuuriprojekt** – ühekordne ajaliselt, ruumiliselt, rahaliselt jm ressurssidega piiratud kultuuri valdkonna ettevõtmine, mis on suunatud mingi kindla ülesande lahendamisele

**Kultuuriteenus** – elanike võimalus osaleda harrastajana kultuuriprotsessis (osalemine kooris, rahvatantsurühmas jm); saada tarbijana kultuurialaseid emotsioone (teater, kontsert, kino jm); saada kultuuriasutuse kaudu teadmisi/informatsiooni enesetäiendamiseks (raamatukogu, muuseum jne); osalus ühistegevuses (tähtpäevad, sündmused jm ühistegevused (talgud jms)) (Eino Pedanik)

**Organisatsioon** – inimeste ühendus, mis on moodustatud ühiste eesmärkide saavutamiseks (ühing, ettevõte, selts jms)

**Osapool** – sündmusega seotud huvigrupid, nt sihtgrupp, korraldaja, partnerid, rahastajad

**Paikkond** – täpselt piiritlemata maa-ala, piirkond; asustatud (maa)koht koos selle lähema ümbrusega

**Rahvakultuur** – rahvakultuuri valdkond hõlmab loomingulist ja rahvuslikel traditsioonidel põhinevat harrastus- ja kutselist (või professionaalset) tegevust, pärimuskultuuri, vaimset kultuuripärandit, rahvapäraste (või rahvalike) ja paikkondlike kultuuritraditsioonide uurimist, hoidmist, arendamist ja jäädvustamist, kultuurisündmusi ning seltsitegevust, koolitust ja täiendõpet

**Tegevuskava** – arengukavast ja pikaajalistest eesmärkidest tulenevad konkreetsed tegevused, sündmused